Isulat ang usa ka pagpadayon niining parapoha - Ang unang mga misyonaryo miabot sa nasod niadtong 1953. Ang unang nakombertir nga taga-Nicaragua, si José de Guzman, nabawtismohan sa Abril 11, 1954, usa ka tuig human sa pag-abot sa unang mga misyonaryo sa nasod. Kining maong mga misyonaryo, si mga Elder Manuel Arias ug Archie R. Mortensen, nag-alagad diha sa Sentral-Amerikanhong Misyon, nga giorganisar ni Elder Spencer W. Kimball sa 1952. Niadtong 1959, ang unang distrito sa Nicaragua naporma. Ang unang estaka (ang Managua Stake) gitukod sa Marso 1981 ug giorganisar pag-usab sa Hunyo 1998. Pipila ka natural nga mga katalagman ug politikal nga mga krisis, lakip ang linog
nga nakaguba sa Managua niadtong 1972 ug usa ka gubat sibil nga nagsugod sa ulahing bahin sa katuigang 1970, nagpahinay sa misyonaryong buluhaton sa tibuok katuigang 1970 ug '80. Ang langyawng mga misyonaryo gipapahawa sa nasod sa 1980, ug ang mga lokal nagpadayon sa buluhaton hangtod nga ang bug-os-panahong mga misyonaryo mibalik mga napulo ka tuig sa ulahi. Ang unang mga membro nga taga-Nicaragua misulod sa templo sa Guatemala City niadtong 1987. Ang Nicaragua Managua Mission gibuksan sa Oktubre 1989.